Lav et referat af nedenstående tekst:

Tekst:
Som den suverænt yngste i hele Danmark var ni-årige Ingrid Rytter Møller udtaget til den regionale finale af talentkonkurrencen "Unge Forskere". Til daglig går hun i tredje klasse på Gl. Hasseris Skole i Aalborg. Og forleden var hun oppe imod forskertalenter fra ottende til tiende klasse. - Jeg havde slet ikke forventet, at jeg ville gå videre. Det er så stort for mig at være med, siger Ingrid Rytter Møller. Hun deltog med projektet "Fra menneskemad til dyreføde". Her har hun arbejdet med, hvordan man kan genbruge restaffald, der er spiseligt, til enten dyreføde eller som hjælp til at plante træer. Fem timer i træk skal Ingrid og hendes konkurrenter forsvare deres projekter for den professionelle fagjury. Juryen bedømmer ud fra elevernes arbejdsproces og evne til at formidle og perspektivere. Stolt far på sidelinjen Ingrid Rytter Møller har taget sin far med til konkurrencen. Og han kigger spændt på, når hun skal forsvare sit projekt. - Det er fantastisk at se, hvor meget hun brænder for det. Jeg er rævestolt, siger Ingrids far, Mads Møller. Dagens projekt er dog langt fra det eneste, Ingrid Rytter Møller har gang i. Hun kigger for eksempel på, om man kan lave kontaktlinser i stedet for svømmebriller, til når man skal en tur i vandet. Og mange flere er planlagt. - Et af mine jobønsker er at blive videnskabskvinde, og jeg vil gerne forske i enten klima eller astronomi, siger Ingrid Rytter Møller. Ikke en sejr denne gang Det blev ikke til den store sejr i denne omgang for Ingrid Rytter Møller, men projektleder i "Unge Forskere", Katrine Bruhn Holck, håber på, at Ingrid kan tage en masse med fra konkurrencen. - Hun er jo en super sej pige, så jeg er sikker på, at hun vil opleve et kæmpe boost af at have været med, siger Katine Bruhn Holck. Vinderne af de regionale konkurrencer går videre til den nationale finale i København, hvor Årets Unge Forsker kåres ved Science Expo 24. til 26. april.

Referat:
Ingrid Rytter Møller er bidt af en gal forsker. Hjemme på værelset finder hun på nye opfindelser og projekter, for hun drømmer om at blive videnskabskvinde.